Diari Oficial de la Generalitat Valenciana


Sumari del DOGV 7460, del 06-02-2015 (2015/856)

Resolució de 23 de gener de 2015, de la consellera d'Educació, Cultura i Esport, per la qual es declara desert el procediment de licitació CD-72, concessió demanial per a l'explotació i el desenrotllament turisticocultural de la finca Morella la Vella.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7460

Data del DOGV
:   06-02-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/856


Data del document
:   23-01-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

Resolució de 23 de gener de 2015, de la consellera d'Educació, Cultura i Esport, per la qual es declara desert el procediment de licitació CD-72, concessió demanial per a l'explotació i el desenrotllament turisticocultural de la finca Morella la Vella. [2015/856]  
Vist l'expedient de referència, resulten els següents   
  
Antecedents de fet  
Primer. Per la Resolució de 3 d'octubre de 2014, de la consellera d'Educació, Cultura i Esport (DOCV 7379, 13.10.2014), es convoca la licitació assenyalada, i s'hi concedix un termini de 30 dies naturals per a la presentació d'ofertes.  
Segon. Consta un certificat del responsable del Registre General de la Conselleria de data 11 de desembre de 2014 en què s'acredita la no-presentació d'ofertes.  
Tercer. Reunida la mesa de licitació el 20 de novembre de 2014, acorda per unanimitat el següent:   
1. Declarar deserta la present licitació.  
2. Elevar a l'òrgan competent el present acord perquè el resolga.  
  
3. Procedir a la publicació de la present acta en la plataforma de contractació de la Generalitat.  
Quart. Atesa l'absència de licitadors, la Direcció General de Cultura, com a òrgan proponent del present procediment d'adjudicació, ha plantejat a la Subsecretaria d'esta conselleria en data 12 de gener de 2015 una proposta motivada d'autorització d'ocupació temporal directa, regulada en l'article 60 i següents de la Llei 14/2003, de 10 d'abril, de Patrimoni de la Generalitat Valenciana, a una entitat sense ànim de lucre, a fi que es gestione i es desenrotlle turísticament la finca Morella la Vella.  
  
Fonaments de dret  
Primer. La present concessió demanial ha sigut convocada per l'òrgan competent, de conformitat amb els principis de publicitat i concurrència, per mitjà d'un procediment obert i tramitació ordinària, d'acord amb l'article 66 de la Llei 14/2003, de 10 d'abril, de Patrimoni de la Generalitat Valenciana, i les disposicions generals del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
Segon. Pel fet de tractar-se d'un bé de domini públic, s'ha d'aplicar el que disposa la Llei 14/2003, de 10 d'abril, de Patrimoni de la Generalitat Valenciana. Així mateix, s'han d'aplicar supletòriament la legislació de patrimoni de l'Estat i el Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, en allò que no s'opose o contradiga el que disposa la llei esmentada.  
Tercer. L'òrgan competent per a l'atorgament de la concessió és, de conformitat amb el que disposa l'article 63 de la Llei de Patrimoni de la Generalitat Valenciana, la persona titular de la conselleria competent en matèria de cultura, ja que l'immoble objecte de concessió està adscrit a la Conselleria d'Educació, Cultura i Esport.  
Per tot això, resolc:  
  
Primer  
Declarar desert el procediment d'adjudicació de la concessió demanial per a l'explotació i el desenrotllament turisticocultural de la finca Morella la Vella convocat per mitjà d'un procediment obert, perquè no hi ha concorregut cap licitador en el termini assenyalat a este efecte en la convocatòria, a l'empara del que disposa l'article 151.1 del text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre.  
  
Segon   
Iniciar el procediment d'autorització d'ocupació temporal establit en l'article 60 i següents de la Llei 14/2003, de 10 d'abril, de Patrimoni de la Generalitat Valenciana.  
  
Tercer  
Publicar la present resolució en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, la present resolució posarà fi a la via administrativa i contra esta es podrà presentar potestativament un recurs de reposició o directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
Tot això sense perjuí que es puga exercitar, si és el cas, qualsevol altre recurs o acció que s'estime procedent, d'acord amb el que preveu l'article 58.2 de la Llei de Règim Jurídic de les Administracions Públiques i del Procediment Administratiu Comú.  
  
València, 23 de gener de 2015.- La consellera d'Educació, Cultura i Esport: María José Catalá Verdet.